સરકાર દ્વારા દર વર્ષે નવીન શૈક્ષણિક સત્રની શરૂઆતે શાળા પ્રવેશોત્સવ અને ત્યાર બાદ વિધાર્થીઓને ગુણવત્તા સભર શિક્ષણ શાળાઓમાં મળી રહે છે કે કેમ તે માટે ગુણોત્સવ કાર્યક્રમનું આયોજન કરવામાં આવે છે અને તેની પાછળ કરોડો રૂપિયાનો ખર્ચ કરાય છે અને મૂલ્યાંકન દરમ્યાન મંત્રીઓ, ધારાસભ્યો, બોર્ડ નિગમના અધ્યક્ષ સહિત વર્ગ ૧ અને ર ના અધિકારીઓને તથા યુનિર્વિસટી અને માધ્યમિક અને ઉચ્ચ માધ્યમિક શાળાના આચાર્યોને મુકવામાં આવે છે અને દર વર્ષે ગુણોત્સવનું આયોજન થતું હોવા છતાં શાળાઓમાં ગુણવત્તા સભર શિક્ષણ ન મળતા બી, સી તેમજ ડી ગ્રેડમાં શાળાઓનો વધારો થવા લાગ્યો છે.